[ε]δοξε τηι βουληι και τωι δημωι νειλ[ων] αντιδοτου ειπεν επειδη διονυσιος μενιππου γαμβρειωτης εν τε τοις προτερον χρονοις ευνους και προθυμος ων διετελει τωι δημωι και νυν την αυτην ευνοιαν διαφυλασσει προς τον δημον τον σαμιων δεδοχθαι τηι βουληι και τωι δημωι επαινεσαι μεν διονυσιον μενιππου γαμβρειωτην προθυμιας ενεκε και ευνοιας ην εχων διατελει περι τον δημον τον σαμιων κα[ι] ειναι αυτον ευεργετην και προξενον του δημου του σαμιων δεδοσθαι δ αυτωι και πολιτειαν εφ ισηι και ομοιηι και επικληρωσαι αυτον επι φυλην και χιλιαστυν και εκατοστυν και γενος και αναγραψαι καθοτι και τους αλλους σαμιους παρεχειν δε αυτωι και εφοδον επι τημ βουλην και τον δημον εαν του δεηται πρωτωι μετ[α] τα ιερα και τα βασιλικα ειναι δε αυτωι και εισπλουν και εκπλουν ασυλει και ασπονδε[ι] και εμ πολεμωι και εν ειρηνηι επιμελεισθα[ι] δε αει τους ενεστηκοτας αρχοντας οπως μηθεν αδικηται ταυτα δ ειναι και αυτωι και εκγονοις αναγραψαι δε τοδε το ψηφισμα εις στηλην λιθινην και αναθειναι εις το ιερον της ηρας της δε επικληρωσεως και της αναγραφης επιμεληθηναι τογ γραμματεα της βουλης.
Aeg. Islands — Samos Isl. — Heraion — late 4th c. BC
 late 4th c. BC